7. Prioritering af ansøgninger om VE-anlæg i [adresse] (Åben)
Tidl. politisk behandling
Forventet sagsgang
PL-U, ØK, BY
Lovgrundlag
Planloven, VE-loven og miljøvurderingsloven
SAGENS INDHOLD
Byrådet skal i denne sag foretage en indledende prioritering af 19 indkomne 
ansøgninger om vedvarende energianlæg, herefter benævnt VE-anlæg.
Prioriteringen foretages med henblik på, at de udvalgte ansøgninger kvalificeres af ansøgerne, inden der 
efterfølgende kan godkendes individuelle debatoplæg til brug for den forudgående høring af de prioriterede 
projektforslag.
Kvalificeringen af projekterne har i særlig grad til formål at sikre, at ansøgerne går i dialog med de berørte 
lokalområder med henblik på at indrette og gennemføre projekterne med størst mulig lokal forankring. 
Sagen har sammenhæng til Klimaplan 2050, som indeholder en målsætning om, at der inden år 2030, skal 
ske udbygning af VE-anlæg, svarende til en årlig produktion på 850 TJ. De indkomne ansøgninger giver 
flere muligheder for prioritering, der kan sikre et grundlag for at nå i mål med udbygningen.
Ansøgningerne er modtaget på baggrund af, at der hen over sommeren 2022 blev annonceret efter ideer 
og forslag til opstilling af nye VE-anlæg i [adresse]. Ved fristens udløb 31. august 2022 var der 
modtaget 19 ansøgninger, fordelt på et vindmølleprojekt og 18 solcelleprojekter. Enkelte af 
solcelleansøgningerne er lokaliseret i tilknytning til eksisterende eller planlagte vindmølleområder. Byrådet 
er tidligere gjort bekendt med ansøgningernes fulde omfang.
Teknik og Miljø har for hver af de modtagne ansøgninger udarbejdet et kortfattet vurderingsnotat, som er 
vedlagt sagen. 
VURDERING
I de 19 vedlagte notater er de enkelte ansøgninger vurderet op mod de retningslinjer for henholdsvis 
vindmøller og solcelleanlæg, som er indarbejdet i Kommuneplan 2021-32 og Klimaplan 2050. 
Vurderingerne forholder sig herigennem til:

I hvilket omfang ansøgningerne berører udpegede beskyttelsesinteresser, som fx natur, landskab, 
kulturmiljøer og/eller værdifulde landbrugsarealer.

I hvilket omfang ansøgningerne bidrager til synergier i form af fx beskyttelse af 
drikkevandsinteresser, forsyning af lokale virksomheder og andre storforbrugere af el mv.
Vurderingerne har resulteret i en inddeling af projektforslagene i tre grupper: 

”Grønne projekter”, som anbefales til videre kvalificering i denne prioriteringsrunde. 

”Gule projekter”, som kan anbefales til at indgå i en ny prioriteringsrunde på et senere tidspunkt.

”Røde projekter”, som anbefales afvist.  
Byråd
31. januar 2023  19:00
[adresse]: EMN-2022-01553
Dok-ID: 3455289
Sagsbehandler: vdhkr
Teknik og Miljø har vurderet, at hele otte ansøgninger kan anbefales til videre kvalificering i denne 
prioriteringsrunde. Af hensyn til forvaltningens ressourceforbrug foreslås det, at fem af de otte ansøgninger 
prioriteres i en første fase, mens de tre resterende anbefales at følge i en anden fase. 
Det anbefales at første fase omfatter følgende projekter:

Solcelleanlæg nordøst for Hadsten (Nr. 9) i sammenhæng med solcelleanlæg ved [adresse] (Nr. 11)

Vindmøller ved Lecaværket (Nr. 17)

Solcelleanlæg ved OL Biogas (Nr. 18)

Solcelleanlæg ved [adresse] (Nr. 19)
Det anbefales at anden fase omfatter følgende projekter:

Solcelleanlæg ved [adresse] (Nr. 4)

Solcelleanlæg ved [adresse] (Nr. 5)

Solcelleanlæg ved [adresse] (Nr. 6), såfremt der kan findes en egnet placering af anlægget.
Det anbefales i forlængelse heraf, at ansøgning nr. 1, 7, 8, 12 og 16 vil kunne indgå i en ny 
prioriteringsrunde på et senere tidspunkt, mens ansøgningerne 2, 3, 10, 13, 14 og 15 meddeles afslag. 
ØKONOMI
Projekterne forventes ikke at medføre udgifter for Favrskov Kommune. 
I lov om fremme af vedvarende energi er det fastlagt at opstillere af et vedvarende energianlæg skal bidrage 
til en grøn pulje, som administreres af kommunen til lokale og grønne formål. 
INDDRAGELSE
I henhold til planloven skal der foretages forudgående høring af offentligheden, inden der kan udarbejdes 
planforslag for større VE-anlæg. Høringen sker ved et debatoplæg, der kort skitserer projektet og angiver 
mulighed for at indgive bemærkninger inden for en høringsfrist på 14 dage.
Forslag til kommuneplantillæg og lokalplan skal sammen med miljø- og miljøkonsekvensrapporter 
efterfølgende offentliggøres via annoncering på kommunens hjemmeside med en høringsfrist som Teknik 
og Miljø anbefaler fastlagt til otte uger.
For mindre VE-anlæg, der ikke er lokalplan- og/eller VVM-pligtige vil anlæggene kunne godkendes via en 
kortere procedure, der som minimum omfatter landzone- og byggetilladelse.
Det anbefales ud over ovennævnte formelle krav, at de enkelte projekters indplacering i området skal 
udvikles i dialog med lokalområderne med henblik på at muliggøre størst mulig lokal forankring. 
INDSTILLING
Direktøren for Teknik og Miljø indstiller til Byrådet:
1.
At ansøgningerne 9, 11, 17, 18 og 19 indgår til videre kvalificering af ansøgerne i første fase.
2.
At ansøgningerne 4, 5 og 6 indgår til videre kvalificering af ansøgerne i anden fase.
3.
At ansøgningerne 1, 7, 8, 12 og 16 udskydes til nærmere afklaring i en ny prioriteringsrunde på et 
senere tidspunkt.
4.
At ansøgningerne 2, 3, 10, 13, 14 og 15 meddeles afslag. 
BESLUTNING
Plan- og Landdistriktsudvalget, 16. januar 2023:
Fraværende: Simone Mikkelsen
Indstilles godkendt med den tilføjelse, at der til sagens videre behandling i Økonomiudvalget 
vedlægges et bilag, der viser projekternes procentuelle effekt i forhold til 2030-målet samt, at der 
vedlægges et notat, der beskriver de bemærkninger forvaltningen har modtaget i forbindelse med 
offentliggørelsen af dagsordenspunktet.
Hertil indstiller Plan- og Landdistriktsudvalget, at ansøgning nr. 15 – Solcelleanlæg ved Vitten – i 
stedet ændres fra rød til gul med henblik på nærmere afklaring i en ny prioriteringsrunde på et 
senere tidspunkt med den bemærkning, at det for ansøgning nr. 15 udelukkende er den sydvestlige 
del af området, der på sigt påtænkes egnet til solcelleudnyttelse. 
Endeligt bemærkes det, at udvalget lægger vægt på ansøgninger, der tilgodeser den lokale forankring, 
samt at den forudgående høring af offentligheden ændres fra en høringsfrist på 14 dage til 4 uger.
Økonomiudvalget, 24. januar 2023:
Fraværende: Ingen
Indstillingen fra Plan- og Landdistriktsudvalgets indstilles godkendt med den tilføjelse, at det vedlagte 
notat med ”Supplerende bemærkninger til dagsordenspunkt nr. 1 på [adresse] 
møde 16. januar 2023” opdateres med de yderligere bemærkninger, der er modtaget fra ansøgere efter 
Benny Winther og [adresse] møde.
Byrådet, 31. januar 2023:
Fraværende: Ingen
Godkendt.
Bilag
1.
Grøn - Vurdering af ansøgning nr. 9 - Solcelleanlæg nordøst for Hadsten (3475326)
2.
Grøn - Vurdering af ansøgning nr. 11 - Solcelleanlæg ved [adresse] (3475328)
3.
Grøn - Vurdering af ansøgning nr. 17 - Vindmøller ved Lecaværket (3475329)
4.
Grøn - Vurdering af ansøgning nr. 18 - Solcelleanlæg ved OL Biogas (3475330)
5.
Grøn - Vurdering af ansøgning nr. 19 - Solcelleanlæg ved [adresse] (3475331)
6.
Grøn - Vurdering af ansøgning nr. 4 - Solcelleanlæg ved [adresse] (3475324)
7.
Grøn - Vurdering af ansøgning nr. 5 - Solcellanlæg ved [adresse] (3475325)
8.
Grøn - Vurdering af ansøgning nr. 6 - Solcelleanlæg ved [adresse] (3484365)
9.
Gul - Vurdering af ansøgning nr. 1 - Solcelleanlæg ved Erslev (3475332)
10.
Gul - Vurdering af ansøgning nr. 7 - Solcelleanlæg ved Lyngballegård (3475333)
11.
Gul - Vurdering af ansøgning nr. 8 - Solcelleanlæg ved Nordic Waste (3475334)
12.
Gul - Vurdering af ansøgning nr. 12 - Solcelleanlæg ved [adresse] (3475335)
13.
Gul - Vurdering af ansøgning nr. 16 - Solcelleanlæg ved Grundfør og Trige (3475336)
14.
Rød - Vurdering af ansøgning nr. 2 - Solcelleanlæg ved [adresse] (3475337)
15.
Rød - Vurdering af ansøgning nr. 3 - Solcelleanlæg syd for Grundfør (3475338)
16.
Rød - Vurdering af ansøgning nr. 10 - Solcelleanlæg ved Norring (3475339)
17.
Rød - Vurdering af ansøgning nr. 13 - Solcelleanlæg ved [adresse] (3475340)
18.
Rød - Vurdering af ansøgning nr. 14 - Solcelleanlæg mellem Anders Jørgensen og [adresse] (3475341)
19.
Rød - Vurdering af ansøgning nr. 15 - Solcelleanlæg ved Vitten (3475342)
20.
Understøttelse af FN's verdensmål (3456092)
21.
Ansøgningernes opfyldelse af klimaplanens målsætning om vedvarende energiproduktion 
(3491838)
22.
Opdateret notat af 24. januar 2023 - Supplerende bemærkninger til sagen (3493662)
